**NOTĂ DE FUNDAMENTARE**

|  |
| --- |
| **Secţiunea 1****Titlul prezentului act normativ****HOTĂRÂRE A GUVERNULUI** privind intensitatea maximă a ajutorului de stat regional în perioada 2022-2027pentru investiţii iniţiale |
| **Secţiunea a 2-a****Motivul emiterii actului normativ** |
| 1. Descrierea situaţiei actuale | Harta ajutoarelor regionale pentru România aferentă perioadei 2014-2020 a fost notificată Comisiei Europene și autorizată de aceasta prin Decizia C (2014) 2240 final din 9 aprilie 2014, fiind ulterior adoptată în legislația națională prin Hotărârea Guvernului nr. 517/2014 privind intensitatea maximă a ajutorului de stat regional în perioada 2014-2020 pentru investiţii iniţiale. Harta ajutoarelor de stat regionale cuprinde intensităţile maxime pentru ajutoarele regionale pentru investiţii aplicabile în fiecare din regiunile din România, eligibile pentru ajutor de stat conform prevederilor art. 107 alin. (3) din Tratatul privind funcţionarea Uniunii Europene.În data de 08.07.2020, Comisia Europeană a publicat ”Comunicarea nr. C 224/2020 privind prelungirea aplicării și modificările Orientărilor privind ajutoarele de stat regionale pentru perioada 2014-2020, ale Orientărilor privind ajutoarele de stat pentru promovarea investițiilor de finanțare de risc, ale Orientărilor privind ajutoarele de stat pentru protecția mediului și energie pentru perioada 2014-2020, ale Orientărilor privind ajutoarele de stat pentru salvarea și restructurarea întreprinderilor nefinanciare aflate în dificultate, ale Comunicării Comisiei privind criteriile pentru analiza compatibilității cu piața internă a ajutorului de stat destinat să promoveze realizarea unor proiecte importante de interes european comun, ale Comunicării Comisiei privind cadrul pentru ajutoarele de stat pentru cercetare, dezvoltare și inovare și ale Comunicării Comisiei către statele membre privind aplicarea articolelor 107 și 108 din Tratatul privind funcționarea Uniunii Europene în cazul asigurării creditelor la export pe termen scurt”, potrivit căreia acordarea ajutoarelor de stat cu obiectiv regional în anul 2021 va putea fi realizată doar în baza hărţii ajutoarelor regionale aferente perioadei 2014-2020, prelungite până la data de 31.12.2021.Prin notificarea electronică, înregistrată la Comisia Europeană la data de 20 august 2020, România a comunicat faptul că prelungește perioada de aplicare a hărții regionale a ajutoarelor pentru România pentru perioada 2014-2020, până la data de 31.12.2021.În urma notificării, Comisia Europeană a emis Decizia C (2020) 6627 final din data de 05.10.2020.În legislaţia naţională, prelungirea hărţii regionale a fost adoptată prin Hotărârea Guvernului nr. 1117/2020 pentru modificarea art. 4 din Hotărârea Guvernului nr. 517/2014 privind intensitatea maximă a ajutorului de stat regional în perioada 2014-2020 pentru investiţii iniţiale.  |
|  2. Schimbări preconizate | În data de 29.04.2021, a fost publicată ”Comunicarea Comisiei - Orientări privind ajutoarele de stat regionale” (*Orientări*), care vor fi aplicabile pentru perioada 1 ianuarie 2022 - 31 decembrie 2027.Pentru a putea acorda ajutoare regionale întreprinderilor în perioada 2022-2027, România trebuie să realizeze o nouă hartă a ajutoarelor regionale, care trebuie notificată Comisiei Europene și aprobată de aceasta potrivit punctului 150 din *Orientări*.Notificarea noii hărţi regionale presupune informarea oficială a Comisiei Europene asupra iniţierii de către autorităţile române a unui proiect de act normativ care stabileşte atât categoria de zonă în care se încadrează fiecare regiune de dezvoltare din România, eligibilă pentru acordarea de ajutoare de stat regionale, cât şi intensităţile maxime ale ajutorului de stat care poate fi acordat în conformitate cu prevederile Capitolului 7 din *Orientări*. Astfel, România a notificat către Comisia Europeană harta ajutoarelor regionale aferentă perioadei 2022-2027, aceasta fiind autorizată de forul european prin Decizia C (2021) 9750 final/20.12.2021C.Prezentul act normativ are ca obiect determinarea, în aplicarea prevederilor *Orientărilor*, a intensității maxime admise a ajutorului de stat regional pentru investiţii iniţiale, ce poate fi acordat în România pentru perioada 2022-2027 întreprinderilor mari, respectiv mici şi mijlocii, astfel cum sunt definite în reglementările în domeniul ajutorului de stat. Potrivit *Orientărilor*, indicatorul “PIB pe cap de locuitor”, luat în considerare la stabilirea intensității ajutorului de stat, este calculat de Eurostat în funcție de standardul puterii de cumpărare (UE-27 = 100) și se bazează pe media ultimilor 3 ani pentru care sunt disponibile date Eurostat, respectiv 2016-2018. Astfel, în perioada 1 ianuarie 2022 - 31 decembrie 2022, ajutoarele regionale vor fi acordate în România cu respectarea intensităţilor prezentate în tabelul de mai jos, la care pot fi adăugate anumite bonusuri potrivit pct. 186-188 din *Orientări.*Informaţiile cuprinse în Anexa I – „Acoperirea ajutoarelor regionale de către statele membre pentru fiecare stat membru pentru perioada 2022-2027” la *Orientări* (PIB pe cap de locuitor), coroborate cu intensităţile maxime admise ale ajutorului de stat stipulate la Capitolul 7 din aceleași *Orientări*, generează următoarele intensităţi maxime ale ajutoarelor de stat cu obiectiv regional ce pot fi acordate în cele 8 regiuni de dezvoltare ale României, regiuni reglementate prin Legea nr. 315 din 28 iunie 2004 privind dezvoltarea regională în România, cu modificările şi completările ulterioare:

|  |  |  |  |  |  |
| --- | --- | --- | --- | --- | --- |
| **Nr.** **crt.** | **Zonă identificată (*cf. pct. 179, 182 din Orientări)***  | **Regiuni NUTS** ***(cf. Anexei 1 din Orientări)*** | **Populaţie** ***(cf. datelor furnizate de Eurostat pentru anul 2020)*****PIB pe cap de locuitor** ***(cf. datelor comunicate de Eurostat pentru perioada 2016-2018)*** | **Procentaj al populației naționale** | **Intensitate maximă** **ajutor de stat****01.01.2022-31.12.2027****(*cf. pct. 179, 184, 186, 187 din Orientări)*****Tip întreprindere** |
|  |  |  | *Populaţie / PIB*  |  | **Mare** | **Mijlocie** | **Mică** |
| 1. | **Zone „a”** | ***RO11 Nord-Vest*** | 2.547.429 / 58,33 | 13,13 %  | 40% | 50% | 60% |
| 2. | ***RO12 Centru*** | 2.314.826 / 60,00 | 11,93 %  | 40% | 50% | 60% |
| 3. | ***RO21 Nord-Est*** | 3.184.215 / 39,67 | 16,48 %  | 50% | 60% | 70% |
| 4. | ***RO 22 Sud-Est*** | 2.377.101 / 52,67 | 12,37 %  | 50% | 60% | 70% |
| 5. | ***RO31 Sud-Muntenia*** | 2.901.376 / 49,33 | 15,14 %  | 50% | 60% | 70% |
| 6. | ***RO41 Sud-Vest Oltenia*** | 1.190.409 / 46,67 | 9,96 %  | 50% | 60% | 70% |
| 7. | ***RO42 Vest*** | 1.771.480 / 66,00 | 9,15 %  | 30% | 40% | 50% |

*I. Intensitățile maxime stabilite pentru* ***zonele „a”*** *incluzând majorările permise pentru întreprinderi mici și mijlocii*Punctele 1, 2 din tabelul de mai sus. Având în vedere faptul că, potrivit datelor furnizate de Eurostat, ***Regiunile de dezvoltare Nord-Vest şi Centru*** au PIB/cap de locuitor mai mic sau egal cu 75% din media UE-27 (pe baza mediei ultimilor trei ani pentru care sunt disponibile date Eurostat), acestea sunt ***desemnate zone „a” eligibile***, potrivit pct. 158 și 159 alin. 1) din *Orientări* şi le corespunde o ***intensitate maximă a ajutorului de stat de 40% pentru întreprinderi mari, 50% pentru întreprinderi mijlocii, respectiv 60% pentru întreprinderi mici***, în conformitate cu pct. 179 alin. 2) (PIB/cap de locuitor mai mare de 55 % și mai mic sau egal cu 65 % din media UE-27), coroborat cu pct. 186 din *Orientări* (intensitățile maxime ale ajutoarelor prezentate pot fi majorate cu până la 20 de puncte procentuale pentru întreprinderile mici sau cu până la 10 puncte procentuale pentru întreprinderile mijlocii).Punctele 3-6 din tabelul de mai sus. Având în vedere faptul că, potrivit datelor furnizate de Eurostat, ***Regiunile de dezvoltare Nord-Est, Sud-Est, Sud-Muntenia şi Sud-Vest Oltenia*** au PIB/cap de locuitor mai mic sau egal cu 75% din media UE-27 (pe baza mediei ultimilor trei ani pentru care sunt disponibile date Eurostat), acestea sunt ***desemnate zone „a” eligibile***, potrivit pct. 158 și 159 alin. 1) din *Orientări* şi le corespunde o ***intensitate maximă a ajutorului de stat de 50% pentru întreprinderi mari, 60% pentru întreprinderi mijlocii, respectiv 70% pentru întreprinderi mici***, în conformitate cu pct. 179 alin. 1) (PIB/cap de locuitor mai mic sau egal cu 55 % din media UE-27), coroborat cu pct. 186 din *Orientări* (intensitățile maxime ale ajutoarelor prezentate pot fi majorate cu până la 20 de puncte procentuale pentru întreprinderile mici sau cu până la 10 puncte procentuale pentru întreprinderile mijlocii).Punctul 7 din tabelul de mai sus. Având în vedere faptul că, potrivit datelor furnizate de Eurostat, ***Regiunea de dezvoltare Vest*** are PIB/cap de locuitor mai mic sau egal cu 75% din media UE-27 (pe baza mediei ultimilor trei ani pentru care sunt disponibile date Eurostat), aceasta este ***desemnată zonă „a” eligibilă***, potrivit pct. pct. 158 și 159 alin. 1) din *Orientări* şi îi corespunde o ***intensitate maximă a ajutorului de stat de 30% pentru întreprinderi mari, 40% pentru întreprinderi mijlocii, respectiv 50% pentru întreprinderi mici***, în conformitate cu pct. 179 alin. 3) (PIB/cap de locuitor mai mare de 65 % din media UE-27), coroborat cu pct. 186 din *Orientări* (intensitățile maxime ale ajutoarelor prezentate pot fi majorate cu până la 20 de puncte procentuale pentru întreprinderile mici sau cu până la 10 puncte procentuale pentru întreprinderile mijlocii).*Majorarea intensităților stabilite pentru toate* ***zonele „a”***Potrivit pct. 187 din *Orientări,* intensitățile maxime ale ajutoarelor stabilite pentru **zonele „a”** pot fi majorate cu 10 puncte procentuale în cazul teritoriilor identificate pentru a primi sprijin din partea Fondului pentru o Tranziție Justă (FTJ) în cadrul unui plan teritorial pentru o tranziție justă al unui stat membru care a fost aprobat de Comisie, cu condiția ca teritoriile respective să se afle în zone asistate în conformitate cu articolul 107 alineatul (3) litera (a) din tratat. Potrivit *Orientărilor*, FTJ este unul dintre pilonii Mecanismului pentru o tranziție justă, care urmează să fie pus în aplicare în cadrul politicii de coeziune pentru a contribui la abordarea consecințelor sociale, economice și de mediu care pot însoți obiectivul ambițios al tranziției către o Uniune neutră din punct de vedere climatic până în 2050. Obiectivele FTJ sunt de a atenua efectele negative ale tranziției climatice prin sprijinirea celor mai afectate teritorii și a lucrătorilor vizați și de a promova o tranziție socio-economică echilibrată. Intensitățile majorate ale ajutoarelor de stat prevăzute pentru aceste teritorii vor fi aplicabile după autorizarea de către Comisia Europeană a modificării hărții ajutoarelor de stat regionale pentru România. Modificarea va fi notificată Comisiei Europene și va consta în includerea, în harta regională, a teritoriilor NUTS 3 în conformitate cu prevederile alin. (4).În plus, în cazul județelor care s-au confruntat cu o pierdere a populației de peste 10 %, în perioada 2009-2018, este prevăzută posibilitatea majorării intensităților cu 10 puncte procentuale pentru zonele „a”, potrivit pct. 188 din Orientări. Potrivit datelor furnizate de Eurostat[[1]](#footnote-1), următoarele regiuni NUTS 3 s-au confruntat cu o pierdere a populației de peste 10% în perioada 2009-2018: județele **Bistrița-Năsăud, Maramureș, Sălaj și Satu-Mare** (regiunea de dezvoltare Nord-Vest); județul **Alba** (regiunea de dezvoltare Centru); județele **Bacău, Botoșani, Neamț, Suceava și Vaslui** (regiunea de dezvoltare Nord-Est); județele **Brăila, Buzău, Galați, Tulcea și Vrancea** (regiunea de dezvoltare Sud-Est**);** județele **Călărași, Ialomița, Prahova și Teleorman** (regiunea de dezvoltare Sud-Muntenia)**;** județele **Dolj, Gorj, Mehedinți, Olt și Vâlcea** (regiunea de dezvoltare Sud-Vest Oltenia)**,** județele **Caraș-Severin și Hunedoara** (regiunea de dezvoltare Vest)**.** Prin urmare, intensitatea ajutoarelor regionale acordate în aceste județe poate fi majorată cu 10%.  *II. Intensitățile maxime stabilite pentru* ***zonele „c”*** *incluzând majorările intensităților pentru întreprinderi mici și mijlocii*Potrivit datelor furnizate de Eurostat, Regiunea de dezvoltare Bucureşti-Ilfov are PIB/cap de locuitor mai mare de 75% din media UE-27 (pe baza mediei ultimilor trei ani pentru care sunt disponibile date Eurostat). Conform Hărții regionale pentru perioada 2014-2020, această regiune de dezvoltare a fost considerată zonă „c” predefinită (fostă zonă „a”). La pct. 166 alin. 1) din Orientări se stipulează că zonele ”c” predefinite sunt reginile NUTS 2 desemnate zona ”a” în perioada 2017-2020.**În acest context, Regiunea București – Ilfov nu mai poate fi considerată ca fiind zonă asistată ”c” predefinită.****Astfel, Regiunea București-Ilfov poate fi considerată ca zonă asistată ”c” care nu este predefinită.**Potrivit prevederilor din Anexa la Legea nr. 315 din 28 iunie 2004 privind dezvoltarea regională în România, cu modificările şi completările ulterioare, Regiunea Bucureşti-Ilfov grupează municipiul București și județul Ilfov. Astfel, intensitatea maximă a ajutoarelor de stat ce pot fi acordate în Regiunea Bucureşti-Ilfov poate fi stabilită/tratată distinct pentru **Judeţul Ilfov**.Potrivit pct. 170 coroborat cu Anexa III - ”Metoda ce urmează a fi aplicată pentru repartizarea între statele membre a acoperirii „c” care nu este predefinită” a *Orientărilor*, rezultă că România poate desemna, ca zone „c” care nu sunt predefinite, zone care să nu depășească 1,19% din totalul populației naționale. În conformitate cu dispozițiile pct. 175 alin. 4) din Orientări, statele membre pot desemna ca zone ”c” acele zone ”c” care nu sunt predefinite și reprezintă regiuni NUTS 3 sau părți din regiuni NUTS 3 care formează zone învecinate care sunt adiacente unei zone ”a” (...)”. Având în vedere cele anterior menționate atât în Orientări, cât și în cuprinsul Legii nr. 315/2004, următoarele UAT din **Județul Ilfov pot fi considerate ca fiind zonă asistată ”c” care nu este predefinită**: Periș, Nuci, Grădiștea, Dărăști-Ilfov, Moara Vlăsiei, Gruiu, Petrăchioaia, Dascălu, 1 Decembrie, Cornetu, Ciolpani, Berceni, Vidra, Copăceni, Snagov, Cernica, Domnești, Corbeanca, Balotești, Bragadiru, Jilava, Glina, Pantelimon, Ciorogârla, Chitila, Dobroești, Buftea, Clinceni, cu următoarele intensități pentru perioada 2022-2027:* **întreprinderi mari:**
	+ **intensitate 45 %** pentru localitățile: Periș, Ciolpani, Snagov, Gruiu, Nuci, Grădiștea, Petrăchioaia, Dascălu, Moara Vlăsiei, Balotești, Corbeanca, Buftea, Chitila, Glina, Cernica, Dobroești, Pantelimon (conform punctului 184 coroborat cu punctul 188 din *Orientări -* întrucât se învecinează cu zonele NUTS 3 județele Prahova, Ialomița și Călărași, care pot beneficia de o intensitate de 60%=50% +10%);
	+ **intensitate 35 %** pentru localitățile: Ciorogârla, Domnești, Cornetu, Bragadiru, Dărăști-Ilfov, Jilava, 1 Decembrie, Copăceni, Vidra, Berceni, Clinceni (conform pct. 184 coroborat cu pct. 186 din *Orientări -* întrucât se învecinează cu zonele NUTS 3 județul Giurgiu, care poate beneficia de o intensitate de 50%);
* **întreprinderi mijlocii:**
	+ **intensitate 55 %** pentru localitățile: Periș, Ciolpani, Snagov, Gruiu, Nuci, Grădiștea, Petrăchioaia, Dascălu, Moara Vlăsiei, Balotești, Corbeanca, Buftea, Chitila, Glina, Cernica, Dobroești, Pantelimon (conform pct. 184 coroborat cu pct. 186 și 188 din *Orientări*);
	+ **intensitate 45 %** pentru localitățile: Ciorogârla, Domnești, Cornetu, Bragadiru, Dărăști-Ilfov, Jilava, 1 Decembrie, Copăceni, Vidra, Berceni, Clinceni (conform pct. 184 coroborat cu pct. 186 din *Orientări*);
* **întreprinderi mici:**
	+ **intensitate 65 %** pentru localitățile: Periș, Ciolpani, Snagov, Gruiu, Nuci, Grădiștea, Petrăchioaia, Dascălu, Moara Vlăsiei, Balotești, Corbeanca, Buftea, Chitila, Glina, Cernica, Dobroești, Pantelimon (conform pct. 184 coroborat cu pct. 186 și 188 din *Orientări*);
	+ **intensitate 55 %** pentru localitățile: Ciorogârla, Domnești, Cornetu, Bragadiru, Dărăști-Ilfov, Jilava, 1 Decembrie, Copăceni, Vidra, Berceni, Clinceni (conform pct. 184 coroborat cu pct. 186 din *Orientări*).

|  |  |  |  |  |  |
| --- | --- | --- | --- | --- | --- |
| **Nr.** **crt.** | **Zonă identificată (*cf. pct. 179, 182 din Orientări)***  | **Regiuni NUTS** ***(cf. Anexei 1 din Orientări)*** | **Populaţie** ***(cf. datelor furnizate de Eurostat pentru anul 2020)*****PIB pe cap de locuitor** ***(cf. datelor comunicate de Eurostat pentru perioada 2016-2018)*** | **Procentaj al populației naționale** | **Intensitate maximă[[2]](#footnote-2)** **ajutor de stat****01.01.2022-31.12.2027****(*cf. pct. 179, 184, 186, 187 din Orientări)*****Tip întreprindere** |
|  |  |  | *Populaţie / PIB pe cap de locuitor (raportat la media UE-27)* |  | **Mare** | **Mijlocie** | **Mică** |
| a) | **Zonă „c”** care nu este pre-definită  | ***RO32 Bucureşti-Ilfov*** |  | ***Județul Ilfov*** | - | - | - | - |
| ***35%***  | 1,19%[[3]](#footnote-3) | 35%[[4]](#footnote-4) | 45% | 55% |
|  | Acoperire demo-grafică totală 2022 - 2027 |  |  | Ciorogârla, Domnești, Cornetu, Bragadiru, Dărăști-Ilfov, Jilava, 1 Decembrie, Copăceni, Vidra, Berceni, Clinceni. |  | 89,34 %  |  |  |
|  | ***45%***  | 1,19%[[5]](#footnote-5) | 45%[[6]](#footnote-6) | 55% | 65% |
|  |  |  |  | Periș, Ciolpani, Snagov, Gruiu, Nuci, Grădiștea, Petrăchioaia, Dascălu, Moara Vlăsiei, Balotești, Corbeanca, Buftea, Chitila, Glina, Cernica, Dobroești, Pantelimon. |  |  |  |  |

Prezentul act normativ pune în aplicare prevederile din Decizia nr. ....../.... a Comisiei Europene de autorizare a hărţii notificate a ajutoarelor regionale aferente perioadei 2022-2027 pentru România. |
| 3. Alte informații | Nu au fost identificate. |
| **Secţiunea a 3-a****Impactul socio-economic al proiectului de act normativ** |
| 1. Impactul macroeconomic | Prezentul act normativ va avea un impact macroeconomic pozitiv. |
| 11 Impactul asupra mediului concurenţial şi domeniului ajutoarelor de stat | Scopul ajutorului de stat regional este de a promova dezvoltarea regiunilor mai puţin favorizate, în principal prin susţinerea investiţiilor iniţiale şi prin crearea de locuri de muncă. |
| 2. Impactul asupra mediului de afaceri | Prezentul act normativ va contribui la dezvoltarea mediului de afaceri. |
| 21. Impactul asupra sarcinilor administrative | Prezentul act normativ va contribui la dezvoltarea mediului de afaceri. |
| 22. Impactul asupra întreprinderilor mici şi mijlocii | Prezentul act normativ va contribui la dezvoltarea mediului de afaceri. |
| 3. Impactul social | Proiectul de act normativ nu se referă la acest subiect. |
| 4.Impactul asupraMediului |  Proiectul de act normativ nu se referă la acest subiect. |
| 5. Alte informaţii | Nu au fost identificate. |
| **Secțiunea a 4-a****Impactul financiar asupra bugetului general consolidat, atât pe termen scurt, pentru anul curent, cât şi pe termen lung (pe 5 ani)** |
| - mii lei - |
| **Indicatori** |  **Anul curent** | **Următorii 4 ani** | **Media pe 5 ani** |
| 1 | 2 | 3 | 4 | 5 | 6 | 7 |
| 1. Modificări ale veniturilor bugetare, plus/minus, din care: |   Nu are impact asupra veniturilor bugetare |
| a) buget de stat, din acestea: |   |   |  |   |  |   |
| (i) impozit pe profit |   |   |  |   |  |   |
| (ii) impozit pe venit |   |   |  |   |  |   |
| b) bugete locale: |   |   |  |   |  |   |
| (i) impozit pe profit |   |   |  |   |  |   |
| c) bugetul asigurărilor sociale de stat: |   |   |  |   |  |   |
| (i) contribuţii de asigurări |   |   |  |   |  |   |
| 2. Modificări ale cheltuielilor bugetare, plus/minus, din care: |   Nu are impact asupra cheltuielilor bugetare   |
| a) buget de stat, din acestea: |   |   |  |   |  |   |
| (i) cheltuieli de personal |   |   |  |   |  |   |
| (ii) bunuri şi servicii |   |   |  |   |  |   |
| b) bugete locale: (i) cheltuieli de personal |   |   |  |   |  |   |
| (ii) bunuri şi servicii |   |   |  |   |  |   |
| c) bugetul asigurărilor sociale de stat: |   |   |  |   |  |   |
| (i) cheltuieli de personal |   |   |  |   |  |   |
| (ii) bunuri şi servicii |   |   |  |   |  |   |
| 3. Impact financiar, plus/minus, din care: | Nu are impact financiar |
| a) buget de stat |   |   |  |   |  |   |
| b) bugete locale |   |   |  |   |  |   |
| 4. Propuneri pentru acoperirea creşterilor cheltuielilor bugetare | Nu este cazul |
| 5. Propuneri pentru a compensa reducerea veniturilor bugetare | Nu este cazul |
| 6. Calcule detaliate privind fundamentarea modificărilor veniturilor şi/sau cheltuielilor bugetare | Nu este cazul |
| **Secțiunea a 5-a****Efectele proiectului de act normativ asupra legislației în vigoare** |
| 1. Măsuri normative necesare pentru aplicarea prevederilor proiectului de act normativ:
2. acte normative în vigoare ce vor fi modificate sau abrogate, ca urmare a intrării în vigoare a proiectului de act normative;
3. acte normative ce urmează a fi elaborate în vederea implementării noilor dispoziții;
 | a) *Hotărârea Guvernului nr. 517/2014 privind intensitatea maximă a ajutorului de stat regional în perioada 2014-2020 pentru investiții inițiale*, astfel cum a fost modificată de *Hotărârea Guvernului nr. 1.117/2020 pentru modificarea*[*art. 4 din Hotărârea Guvernului nr. 517/2014*](http://legislatie.just.ro/Public/DetaliiDocumentAfis/159376)*privind intensitatea maximă a ajutorului de stat regional în perioada 2014-2020 pentru investiții inițiale* este valabilă până la data de 31 decembrie 2021, inclusiv, iar prezentul act normativ va intra în vigoare începând cu data de 1 ianuarie 2022. |
| b) Nu este cazul |
| 11) Compatibilitatea proiectului de act normativ cu legislaţia în domeniul achiziţiilor publice | Proiectul de act normativ nu se referă la acest subiect. |
| 2) Conformitatea proiectului de act normativ cu legislaţia comunitară în cazul proiectelor ce transpun prevederi comunitare | Proiectul de act normativ nu se referă la acest subiect**.** |
| 3) Măsuri normative necesare aplicării directe a actelor normative comunitare  | Proiectul de Hotărâre a Guvernului este necesar în vederea aplicării prevederilor Orientărilor comunitare privind ajutoarele de stat regionale aplicabile pentru perioada 2022-2027. |
| 4) Hotărâri ale Curţii de Justiţie a Uniunii Europene | Proiectul de act normativ nu se referă la acest subiect**.** |
| 5) Alte acte normative şi/sau documente internaţionale din care decurg angajamente | Proiectul de act normativ nu se referă la acest subiect**.** |
| 6) Alte informaţii | Nu au fost identificate**.** |
| **Secţiunea a 6-a****Consultările efectuate în vederea elaborării proiectului de act normativ** |
| 1) Informaţii privind procesul de consultare cu organizaţii neguvernamentale, institute de cercetare şi alte organisme implicate | Proiectul de act normativ va fi supus consultării structurilor asociative ale autorităților publice locale. |
| 2) Fundamentarea alegerii organizaţiilor cu care a avut loc consultarea, precum şi a modului în care activitatea acestor organizaţii este legată de obiectul proiectului de act normativ | Proiectul de act normativ nu se referă la acest subiect. |
| 1. Consultările organizate cu autorităţile administraţiei publice locale, în situaţia în care proiectul de act normativ are ca obiect activităţi ale acestor autorităţi, în condiţiile Hotărârii Guvernului nr. 521/2005 privind procedura de consultare a structurilor asociative ale autorităţilor administraţiei publice locale la elaborarea proiectelor de acte normative.
 | Proiectul de act normativ nu se referă la acest subiect. |
| 1. Consultările desfășurate în cadrul consiliilor interministeriale, în conformitate cu prevederile Hotărârii Guvernului nr. 750/2005 privind constituirea consiliilor interministeriale permanente
 | Proiectul de act normativ nu se referă la acest subiect. |
| 5) Informații privind avizarea de către: |  |
| a) Consiliul Legislativ | Proiectul de act normativ va fi supus avizării Consiliului Legislativ. |
| b) Consiliul Suprem de Apărare a Ţării | Nu este cazul. |
| c) Consiliul Economic şi Social | Nu este cazul. |
| d) Consiliul Concurenţei | Proiectul de act normativ va fi supus avizării Consiliului Concurenței. |
| e) Curtea de conturi | Nu este cazul. |
| 6) Alte informaţii | Nu au fost identificate. |
| **Secţiunea a 7-a****Activităţi de informare publică privind elaborarea şi implementarea proiectului de act normativ** |
| 1) Informarea societăţii civile cu privire la necesitatea elaborării proiectului de act normativ | Proiectul de act normativ îndeplinește condițiile prevăzute de Legea nr. 52/2003 privind transparența decizională în administrația publică, republicată, cu modificările și completările ulterioare, fiind publicat pe pagina de internet Ministerului Finanțelor: www.mfinante.gov.ro |
| 2) Informarea societăţii civile cu privire la eventualul impact asupra mediului în urma implementării proiectului de act normativ, precum şi efectele asupra sănătăţii şi securităţii cetăţenilor sau diversităţii biologice | Proiectul de act normativ nu se referă la acest subiect. |
| 3) Alte informaţii | Nu au fost identificate. |
| **Secţiunea a 8-a****Măsuri de implementare** |
| 1) Măsurile de punere în aplicare a proiectului de act normativ de către autorităţile administraţiei publice centrale şi/sau locale – înfiinţarea unor noi organisme sau extinderea competenţelor instituţiilor existente | Nu implică măsuri suplimentare de implementare.  |
| 2) Alte informații | Nu au fost identificate. |

Faţă de cele prezentate, a fost promovat prezentul proiect de Hotărâre a Guvernului privind intensitatea maximă a ajutorului de stat regional în perioada 2022-2027 pentru investiţii iniţiale, pe care-l supunem, spre aprobare, Guvernului.

|  |  |
| --- | --- |
|  | **Ministrul Finanțelor** **Adrian CÂCIU** |
| ***AVIZĂM FAVORABIL:*** |
| **Ministrul Dezvoltării, Lucrărilor Publice, și Administrației**[**Attila-Zoltán CSEKE**](https://gov.ro/ro/guvernul/cabinetul-de-ministri/ministrul-dezvoltarii-lucrarilor-publice-i-administratiei) |
| **Consiliul Concurenței****Bogdan – Marius CHIRIȚOIU** |
| **Ministrul Justiției****Marian Cătălin PREDOIU** |

1. Conform punctului 188 din Orientări și a datelor statistice furnizate de Eurostat (<https://ec.europa.eu/eurostat/databrowser/view/DEMO_R_D3DENS__custom_1290680/default/table?lang=en>), intensitatea maximă a ajutoarelor regionale care pot fi acordate in aceste județe poate fi majorată cu 105. [↑](#footnote-ref-1)
2. Potrivit pct. 187 din *Orientări*, intensitățile maxime ale ajutoarelor stabilite pentru zonele „a” pot fi majorate cu 10 puncte procentuale în cazul teritoriilor identificate pentru a primi sprijin din partea Fondului pentru o Tranziție Justă, respectiv pentru: județele Hunedoara (RO42 Vest), Gorj, Dolj (RO41 Sud-Vest Oltenia), Galați (RO 22 Sud-Est), Prahova (RO31 Sud-Muntenia) și Mureș (RO12 Centru). [↑](#footnote-ref-2)
3. Potrivit celor mai recente date privind totalul populației rezidente în zonele respective, furnizate de Institutul Național de Statistică ([www.insse.ro)-](http://www.insse.ro)-) populația rezidentă la 1 ianuarie 2020 – a se vedea <http://statistici.insse.ro:8077/tempo-online/#/pages/tables/insse-table>, populația rezidentă a județului Ilfov județului Ilfov era de 486.744 locuitori, ceea ce reprezenta 2,51% din populația națională (de 19.328.838 de locuitori). [↑](#footnote-ref-3)
4. A se vedea justificarea deasupra tabelului. [↑](#footnote-ref-4)
5. Potrivit celor mai recente date privind totalul populației rezidente în zonele respective, furnizate de Institutul Național de Statistică ([www.insse.ro)-](http://www.insse.ro)-) populația rezidentă la 1 ianuarie 2020 – a se vedea <http://statistici.insse.ro:8077/tempo-online/#/pages/tables/insse-table>, populația rezidentă a județului Ilfov județului Ilfov era de 486.744 locuitori, ceea ce reprezenta 2,51% din populația națională (de 19.328.838 de locuitori). [↑](#footnote-ref-5)
6. A se vedea justificarea deasupra tabelului. [↑](#footnote-ref-6)